b'\n_START_ARTICLE_\nUr\n_START_SECTION_\nZgodovina\n_START_PARAGRAPH_\nGlede na zgodovinske dokaze je bil Ur naseljen \xc5\xbee okoli 4300. pr. n. \xc5\xa1t. (\xc4\x8das preroka -el-\xe2\x80\x9bob\xc4\x93d) in ta \xc4\x8das je tudi za\xc4\x8detek kulture v ju\xc5\xbeni Mezopotamiji. Mesto ni bilo ves \xc4\x8das naseljeno. Znano je obdobje po tell el-\xe2\x80\x9bob\xc4\x93d, 6 km severneje od Ura, kjer je prvo nahajali\xc5\xa1\xc4\x8de za ta \xc4\x8das poznane keramike. V tem obdobju, ki traja do 3400. pr. n. \xc5\xa1t. je bil Ur skozi dalj\xc5\xa1e obdobje uni\xc4\x8den zaradi poplav. Do 2600. pr. n. \xc5\xa1t. se kultura ponovno vzdigne, manj\xc5\xa1e skupine se povezujejo, ponovno se zgradi mesto, gradijo se irigacijske naprave da bi prepre\xc4\x8dili poplave v de\xc5\xbeevnih obdobjih.\n_START_SECTION_\nDru\xc5\xbebena ureditev\n_START_PARAGRAPH_\nSu\xc5\xbenjelastni\xc5\xa1ki sistem je imel globoke korenine, saj je bilo su\xc5\xbeenjsko delo va\xc5\xbeen del proizvodnje. Su\xc5\xbenji, namra, so bili v lasti dr\xc5\xbeave ali templjev,  do njih pa so pri\xc5\xa1li kot vojni ujetniki. Najpogosteje so jih uporabljali za velike gradbene projekte, zemeljska in poljedelska dela, pa tudi kot vojke v oddaljenih delih kraljestva. Su\xc5\xbenji so lahko postali tudi siroma\xc5\xa1ni kmetje in so se imenovali geme. Ti so bili sluge v privatnem lastni\xc5\xa1tvu._NEWLINE_Razslojevanje prebivalstva je bilo \xc5\xa1e mnogo o\xc4\x8ditnej\xc5\xa1e. Ob plemstvu in sve\xc4\x8denikih se je razvil srednji sloj uradnikov, trgovcev in obrtnikov.\n_START_SECTION_\nGradbeni in umetni\xc5\xa1ki spomeniki III. dinastije Ura\n_START_PARAGRAPH_\nTretja dinastija Ura, predvsem Ur-Nammu in \xc5\xa0ulgi sta razvijala umetnost in gradbeni\xc5\xa1tvo, ki je bilo v slu\xc5\xbebi kralja in za verske potrebe. Kipi vladarja so bili postavljeni v mnogim mestih, kipi bogov pa v templjih. Krasili so pala\xc4\x8de, templje, hi\xc5\xa1e bogatega srednjega sloja, izdelovali so dragocene vaze, posode iz poldragih kamnov in plemenitih kovin, nakit in cilindri\xc4\x8dne pe\xc4\x8date. Enostavno so pri\xc5\xa1li do zlata, srebra, kosti, dragega kamenja, umetni\xc5\xa1ka obrt je imela \xc5\xbee tradicijo. Ur-Nammu je dal zgraditi mnogo templjev, posebej je postal znan po ziguratih - stopni\xc4\x8dastih zgradbah, ki jih je dal postaviti v mnogih mestih. Najbolj znani so v Uru, Uruku, Eriduu, Larsi in Nipuru. Te zgradbe so videti lahkotno, ker so vse linije skladne, fasade obdelane z vertikalnimi ni\xc5\xa1ami na tradicionalen sumerski na\xc4\x8din, \xc5\xa1e posebej pa zato, ker so vse linije blago zavite. Ve\xc5\xa1\xc4\x8dino gradnje z entazo, v anti\xc4\x8dni arhitekturi neznatno konveksno izbo\xc4\x8denje srednjega dela nosilnega stebra, so sumerski arhitekti uporabili 16 stoletij pred slavnimi gr\xc5\xa1kimi graditelji Akropole. Orientacija ziguratov je enaka kot templjev - vogali so orientirani glede na 4 strani neba.\n_START_SECTION_\nBiblijski Ur\n_START_PARAGRAPH_\nMesto Ur, tu razumemo Kaldejski Ur, je bil rojstni kraj Abrahamovega o\xc4\x8deta Teraha, v katerem se je Abraham poro\xc4\x8dil s Saro in se skupaj z o\xc4\x8detom izselil v Haran. Od tam se je Abraham po Bo\xc5\xbejem naro\xc4\x8dilu preselil v Kanaan, kasnej\xc5\xa1o Palestino. Abrahama imajo danes za o\xc4\x8deta treh religij - kr\xc5\xa1\xc4\x8danstva, judovstva in islama.\n_START_SECTION_\nArheologija\n_START_PARAGRAPH_\nSredi 17. st. je Ur obiskal Pietro Della Valle, ki je zaznal prisotnost starih opek zaznamovanih z neobi\xc4\x8dajnimi simboli, povezane med seboj z bitumnom, in tudi neozna\xc4\x8dene dele \xc4\x8drnega marmorja._NEWLINE_Ostanke Ura sta prva raziskala angle\xc5\xa1ka arheologa Loftus in Taylor leta 1854. Kasnej\xc5\xa1e ekspedicije je vodil Campbell Thompson leta 1918 in Hall v letih 1918/19. Do sistemati\xc4\x8dnih raziskovanj ru\xc5\xa1evin je pri\xc5\xa1lo leta 1922, ko so mo\xc4\x8di zdru\xc5\xbeili Pensilvanska univerza - Univerzitetni muzej in Britanski muzej in to pod vodstvom Leonarda Woolleya. Ekspedicija je po 12 uspe\xc5\xa1nih posegih na lokaciji delo kon\xc4\x8dala leta 1934._NEWLINE_Samo mesto je ovalne oblike. Na severnem delu in v sredini zahodnega dela se nahajajo ostanki pristani\xc5\xa1\xc4\x8da za re\xc4\x8dni promet. Srednja tretjina severne polovice lokacije jet sveto podro\xc4\x8dje mesta, ki ga je ekspedicija zelo detajlno prou\xc4\x8dila. Tukaj so z izkopavanjem odkrili privatne ki\xc5\xa1e iz dobe Isin-Larsa (20/19 st. pr. n. \xc5\xa1t.). Podobno podro\xc4\x8dje privatnih hi\xc5\xa1 so odkrili med severnim vogalom svetega podro\xc4\x8dja in zahodnim pristani\xc5\xa1\xc4\x8dem. Tipi\xc4\x8dna hi\xc5\xa1a je imela 2 nadstropji. Glavno preddverje je bilo obkro\xc5\xbeeno s sobami, stopnice v vogalu so vodile v zgornje nadstropje, kjer so bile sobe odprte proti balkonu, ki je gledal na preddverje. Balkon je bil podprt z lesenimi stebri. Strehe so bile ravne. Ulice so bile ozke, ponekod so med hi\xc5\xa1ami na\xc5\xa1li manj\xc5\xa1i tempelj._NEWLINE_Sveti\xc5\xa1\xc4\x8de mesta Ur je pravokotne oblike. V njegovem severozahodnem delu se nahaja glavni tempelj E-temen-ni-guru, posve\xc4\x8den bo\xc5\xbeanstvu Lune, boginji Nanni. To je isto\xc4\x8dasno tudi najve\xc4\x8dji ohranjeni zigurat. V tempelj se pride skozi velika vrata s stolpi na severovzhodu, ki vodijo v veliko pravokotno preddverje obkro\xc5\xbeeno z mnogimi prostori za razne namene. Pri izkopavanju so na\xc5\xa1li mnogo prestolov, ki so verjetno slu\xc5\xbeila raznim bogovom, ki so se dru\xc5\xbeili z Nanno. Nasproti preddverja so vodile stopnice na ve\xc4\x8dje notranje, pravokotno preddverje na vi\xc5\xa1jem nivoju, kjer je v centru stal tempeljski stolp ali zigurat. _NEWLINE_V 22/21 st. pr. n. \xc5\xa1t. je bila zgrajena velika stopni\xc4\x8dasta piramida s tremi velikimi stopnjami, katerih preddverje je bilo iz blatnih opek, zunanja stran pa je bila oblo\xc5\xbeena z neke vrste fasadno opeko. Velike, monumentalne stopnice na vzhodni strani so vodile na prvi plato, z leve in desne strani teh glavnih pa so se vzpenjale bo\xc4\x8dne, ki so se na vrhu spojile z glavnimi v vhodni prostor. Na drugi in tretji plato so vodile manj\xc5\xa1e stopnice. Na tretjem platoju se je nahajalo sveti\xc5\xa1\xc4\x8de bo\xc5\xbeanstva Lune. V tem kompleksu so arheologi na\xc5\xa1li skladi\xc5\xa1\xc4\x8de znano pod imenom G-nin-mah, ki so ga uporabljali za \xc4\x8duvanje volne in drugih dobrin, in ki je v imelo v centru dvojno celico, verjetno za Nanni in spremljevalca Ningala. Ningalu je bil posve\xc4\x8den tudi veliki tempeljski kompleks v jugovzhodnem delu zigurata. V jugozahodnem delu zigurata je bila tempeljska kuhinja z ognji\xc5\xa1\xc4\x8dem, na severozahodu pa so se nahajali prostori entu-princese - dekleta kraljevskega porekla izbrane za nevesto boga Lune v letnem poro\xc4\x8dnem ritualu. Najdeni so tudi ostanki pala\xc4\x8de kralja \xc5\xa0ulgija iz III. dinastije Ura in veli\xc4\x8dasten mavzolej kraljev III. dinastije. Vsebina mavzoleja je vsebovala vse potrebno za posmrtno \xc5\xbeivljenje kraljev._NEWLINE_Mavzolej kraljev III. dinastije je zadnja grobnica kraljevskega pokopali\xc5\xa1\xc4\x8da najdena na tej lokaciji, ki datira v \xc4\x8das okoli 2600. pr. n. \xc5\xa1t. To pokopali\xc5\xa1\xc4\x8de je bilo pazljivo in strokovno raziskano, pridobili so mnogo predmetov, ki so osvetlili stare sumerske obredne obi\xc4\x8daje in verovanja. Kraljice in krali Ura so bili pokopani skupaj s svojimi dvorjani in slu\xc5\xbeabniki. Glede na polo\xc5\xbeaj njihovih teles in obleke, glasbeniki s svojimi in\xc5\xa1trumenti menijo, da so \xc5\xa1li dobrovoljno v smrt, da bi spremljali svojega vladarja v posmrtno \xc5\xbeivljenje. Ta obi\xc4\x8daj je potrjen tudi z literarnimi besedili. Kasnej\xc5\xa1e \xc5\xa1pekulacije govore, da ne gre za kralje in kraljice,  temve\xc4\x8d za prisotne pri ritualu plodnosti, ki so jih na koncu rituala ubili. Vendar na nekaterih grobnicah izrecno pi\xc5\xa1e kralj ali kraljica in je to \xc5\xa1e literarno potrjeno, kar odklanja vsako sumnjo o tem kdo je zares tam le\xc5\xbeal._NEWLINE_V Uruku je bil odkrit \xc5\xa1e en tempelj; Ur-Nammu je tukaj preko starega sredi\xc5\xa1\xc4\x8da zigurata in platforme v obliki \xc4\x8drke L dal zgraditi velik zigurat E-Ana, posve\xc4\x8den boginji Inani. Zaradi po\xc5\xa1kodovanja so ta zigurat kasneje dograjevali in obnavljali._NEWLINE_Ur Kaldejski je danes muzej na prostem.'